*****

ΚΑΝΟΝΙΣΜΟΣ (ΕΟΚ) αριθ. 737/90 ΤΟΥ ΣΥΜΒΟΥΛΙΟΥ

της 22ας Μαρτίου 1990

σχετικά με τους όρους εισαγωγής γεωργικών προϊόντων καταγωγής τρίτων χωρών μετά το ατύχημα στον πυρηνικό σταθμό του Τσερνομπίλ

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι, μετά το ατύχημα στον πυρηνικό σταθμό του Τσερνομπίλ στις 26 Απριλίου 1986, σημαντικές ποσότητες ραδιενεργών στοιχείων διέφυγαν στην ατμόσφαιρα·

ότι ο κανονισμός (ΕΟΚ) αριθ. 3955/87 (1), όπως τροποποιήθηκε από τον κανονισμό (ΕΟΚ) αριθ. 4003/89 (2), καθόρισε τα ανώτατα επιτρεπτόμενα όρια ραδιενέργειας για τις εισαγωγές γεωργικών προϊόντων, καταγωγής τρίτων χωρών, που προορίζονται για ανθρώπινη διατροφή, η τήρηση των οποίων αποτελεί αντικείμενο ελέγχων εκ μέρους των κρατών μελών· ότι η εφαρμογή του κανονισμού αυτού προβλέπεται μέχρι τις 31 Μαρτίου 1990·

ότι, με την επιφύλαξη ενδεχόμενης προσφυγής, εφόσον παραστεί ανάγκη, στο μέλλον, στις διατάξεις του κανονισμού (Ευρατόμ) αριθ. 3954/87 του Συμβουλίου της 22ας Δεκεμβρίου 1987 σχετικά με τον καθορισμό των μέγιστων επιτρεπτών επιπέδων ραδιενέργειας στα τρόφιμα και στις ζωοτροφές λόγω πυρηνικού ατυχήματος ή σε περίπτωση εκτάκτου κινδύνου από ακτινοβολίες (3), όπως τροποποιήθηκε από τον κανονισμό (Ευρατόμ) αριθ. 2218/89 (4), η Κοινότητα θα συνεχίσει να μεριμνά, όσον αφορά τις συγκεκριμένες συνέπειες του ατυχήματος του Τσερνομπίλ, ώστε να εισάγονται σ' αυτήν γεωργικά και μεταποιημένα προϊόντα, που προορίζοντια για ανθρώπινη διατροφή και τα οποία έχουν τυχόν μολυνθεί, μόνον με κοινές διαδικασίες·

ότι επιβάλλεται οι κοινές αυτές διαδικασίες να διαφυλάττουν την υγεία των καταναλωτών, να διατηρούν την ενότητα της αγοράς, χωρίς να πλήττουν ανώφελα τις συναλλαγές μεταξύ της Κοινότητας και των τρίτων χωρών, και να αποτρέπουν τις εκτροπές του εμπορίου·

ότι οι λόγοι που επέβαλαν τη θέσπιση του κανονισμού (ΕΟΚ) αριθ. 3955/87 εξακολουθούν να ισχύουν, ιδίως επειδή η ραδιενεργός μόλυνση ορισμένων γεωργικών προϊόντων καταγωγής τρίτων χωρών, οι οποίες επλήγησαν από το ατύχημα, εξακολουθεί να υπερβαίνει τα ανώτατα όρια ραδιενέργειας που καθορίζονται στον εν λόγω κανονισμό·

ότι, για την τήρηση αυτών των ανωτάτων ορίων, θα πρέπει να συνεχίσουν να διενεργούνται κατάλληλοι έλεγχοι, συνοδευόμενοι από τη δυνατότητα απαγόρευσης των εισαγωγών στην περίπτωση της μη τήρησής τους·

ότι η ραδιενεργός μόλυνση σε πολλά προϊόντα μειώθηκε και θα πρέπει να μειώνεται, φθάνοντας στα προ του ατυχήματος του Τσερνομπίλ υφιστάμενα επίπεδα· ότι, επομένως, πρέπει να θεσπισθεί μια διαδικασία που θα επιτρέπει να αποκλείονται τα προϊόντα αυτά από το πεδίο εφαρμογής του εν λόγω κανονισμού·

ότι, επειδή ο παρών κανονισμός αφορά το σύνολο των γεωργικών και μεταποιημένων προϊόντων που προορίζονται για ανθρώπινη διατροφή, δεν ενδείκνυται εν προκειμένω η εφαρμογή της διαδικασίας του άρθρου 29 της οδηγίας 72/462/ΕΟΚ (5)·

ότι, για να γίνονται διευκρινίσεις και προσαρμογές των μέτρων που προβλέπονται στον παρόντα κανονισμό, στην περίπτωση που θεωρούνται αναγκαίες, πρέπει να προβλεφθεί απλοποιημένη διαδικασία,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με εξαίρεση τα ακατάλληλα για ανθρώπινη κατανάλωση προϊόντα που απαριθμούνται στο παράρτημα Ι και τα προϊόντα τα οποία ενδεχομένως να αποκλειστούν από το πεδίο εφαρμογής του παρόντος κανονισμού σύμφωνα με τη διαδικασία που προβλέπει το άρθρο 7, ο παρών κανονισμός εφαρμόζεται στα προϊόντα προέλευσης τρίτων χωρών που αναφέρονται:

- στο παράρτημα ΙΙ της συνθήκης,

- στον κανονισμό (ΕΟΚ) αριθ. 2730/75 του Συμβουλίου της 29ης Οκτωβρίου 1975 περί της γλυκόζης και της λακτόζης (6), όπως τροποποιήθηκε από τον κανονισμό (ΕΟΚ) αριθ. 222/88 της Επιτροπής (7),

- στον κανονισμό (ΕΟΚ) αριθ. 2783/75 του Συμβουλίου της 29ης Οκτωβρίου 1975 περί κοινού συστήματος εμπορίας για την ωαλβουμίνη και τη γαλακτοαλβουμίνη (1), όπως τροποποιήθηκε από τον κανονισμό (ΕΟΚ) αριθ. 401/87 της Επιτροπής (2),

- στον κανονισμό (ΕΟΚ) αριθ. 3033/80 του Συμβουλίου της 11ης Νοεμβρίου 1980 για τον καθορισμό του καθεστώτος συναλλαγών που ισχύουν για ορισμένα προϊόντα τα οποία προκύπτουν από τη μεταποίηση γεωργικών προϊόντων (3), όπως τροποποιήθηκε από τον κανονισμό (ΕΟΚ) αριθ. 3743/87 της Επιτροπής (4),

- στον κανονισμό (ΕΟΚ) αριθ. 3035/80 του Συμβουλίου της 11ης Νοεμβρίου 1980 περί καθορισμού των γενικών κανόνων που αφορούν τη χορήγηση επιστροφών κατά την εξαγωγή και των κριτηρίων καθορισμού του ύψους αυτών, για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης (5), όπως τροποποιήθηκε τελευταία από τον κανονισμό (ΕΟΚ) αριθ. 3209/88 (6).

Άρθρο 2

Υπό την επιφύλαξη των άλλων ισχυουσών διατάξεων, η θέση σε ελεύθερη κυκλοφορία των προϊόντων που αναφέρονται στο άρθρο 1 υπόκειται στην προϋπόθεση τήρησης των ανωτάτων ορίων που καθορίζονται στο άρθρο 3.

Άρθρο 3

Τα ανώτατα επιτρεπόμενα όρια που αναφέρονται στο άρθρο 2 είναι τα ακόλουθα:

Η συσσωρευμένη μέγιστη ραδιενέργεια καισίου - 134 και - 137 δεν πρέπει να υπερβαίνει:

- τα 370 Bq/kg για το γάλα και τα γαλακτοκομικά προϊόντα που απαριθμούνται στο παράρτημα ΙΙ καθώς και για τα τρόφιμα που προορίζονται για την ειδική διατροφή των βρεφών κατά τους πρώτους τέσσερις έως έξι μήνες της ζωής τους και τα οποία καλύπτουν από μόνα τους τις ανάγκες διατροφής των προσώπων αυτής της κατηγορίας και προσφέρονται στη λιανική πώληση σε συσκευασίες που αναγνωρίζονται εύκολα και φέρουν την ένδειξη « Παρασκευάσματα για βρέφη» (7),

- τα 600 Bq/kg για όλα τα άλλα σχετικά προϊόντα.

Άρθρο 4

1. Τα κράτη μέλη ελέγχουν την τήρηση των ανωτάτων επιτρεπομένων ορίων που καθορίζονται στο άρθρο 3 για τα προϊόντα που αναφέρονται στο άρθρο 1, λαμβάνοντας υπόψη το βαθμό μόλυνσης της χώρας καταγωγής. Οι έλεγχοι μπορούν επίσης να προβλέπουν την προσκόμιση πιστοποιητικών εξαγωγής. Ανάλογα με τα αποτελέσματα των ελέγχων, τα κράτη μέλη λαμβάνουν όλα τα απαραίτητα μέτρα για την εφαρμογή του άρθρου 2, συμπεριλαμβανομένης της απαγόρευσης της θέσης σε ελεύθερη κυκλοφορία για κάθε περίπτωση ξεχωριστά ή γενικά για ένα συγκεκριμένο προϊόν.

2. Κάθε κράτος μέλος ανακοινώνει στην Επιτροπή όλες τις πληροφορίες σχετικά με την εφαρμογή του παρόντος κανονισμού, και ιδίως τις περιπτώσεις μη τήρησης των ανωτάτων επιτρεπομένων ορίων. Η Επιτροπή διαβιβάζει αυτές στις πληροφορίες στα άλλα κράτη μέλη.

Άρθρο 5

Όταν διαπιστώνονται περιπτώσεις μη τήρησης των ανωτάτων επιτρεπομένων ορίων, μπορούν να λαμβάνονται τα αναγκαία μέτρα, σύμφωνα με τη διαδικασία που προβλέπεται στο άρθρο 7. Τα μέτρα αυτά μπορούν να συνίστανται ακόμα και στην απαγόρευση της εισαγωγής των προϊόντων καταγωγής της συγκεκριμένης τρίτης χώρας.

Άρθρο 6

Οι λεπτομέρειες εφαρμογής του παρόντος κανονισμού καθώς και οι ενδεχόμενες τροποποιήσεις του καταλόγου των προϊόντων που απαριθμούνται στο παράρτημα Ι και των προϊόντων που αποκλείονται από τον παρόντα κανονισμό, θεσπίζονται σύμφωνα με τη διαδικασία του άρθρου 7.

Άρθρο 7

1. Η Επιτροπή επικουρείται από μια ad hoc επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

3. Η Επιτροπή θεσπίζει μέτρα τα οποία μπορούν να εφαρμοστούν αμέσως.

Εάν όμως τα μέτρα αυτά δεν είναι σύμφωνα με τη γνώμη που διατύπωσε η επιτροπή, τότε ανακοινώνονται αμέσως από την Επιτροπή στο Συμβούλιο. Στη περίπτωση αυτή:

- η Επιτροπη μπορεί να αναβάλει επί ένα μήνα το πολύ, από την ημερομηνία της ανακοίνωσης αυτής, την εφαρμογή των μέτρων που αποφασίστηκαν από αυτή,

- το Συμβούλιο μπορεί, με ειδική πλειοψηφία, να λάβει διαφορετική απόφαση μέσα στην προθεσμία που προβλέπεται στην πρώτη περίπτωση.

Άρθρο 8

Ο παρών κανονισμός αρχίζει να ισχύει την 1η Απριλίου 1990.

Ο παρών κανονισμός λήγει στι 31 Μαρτίου 1995, εκτός εάν το Συμβούλιο αποφασίσει διαφορετικά πριν από την ημερομηνία αυτή, ιδίως στην περίπτωση όπου ο κατάλογος των αποκλειομένων προϊόντων που αναφέρονται στο άρθρο 6 θα εκάλυπτε το σύνολο των κατάλληλων για ανθρώπινη κατανάλωση προϊόντων στα οποία εφαρμόζεται ο παρών κανονισμός.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Μαρτίου 1990.

Για το Συμβούλιο

Ο Πρόεδρος

P. FLYNN

(1) ΕΕ αριθ. L 371 της 30. 12. 1987, σ. 14.

(2) ΕΕ αριθ. L 382 της 30. 12. 1989, σ. 4.

(3) ΕΕ αριθ. L 371 της 30. 12. 1987, σ. 11.

(4) ΕΕ αριθ. L 211 της 27. 7. 1989, σ. 1.

(5) ΕΕ αριθ. L 302 της 31. 12. 1972, σ. 28.

(6) ΕΕ αριθ. L 281 της 1. 11. 1975, σ. 20.

(7) ΕΕ αριθ. L 28 της 1. 2. 1988, σ. 1.

(1) ΕΕ αριθ. L 282 της 1. 11. 1975, σ. 104.

(2) ΕΕ αριθ. L 377 της 31. 12. 1987, σ. 44.

(3) ΕΕ αριθ. L 323 της 29. 11. 1980, σ. 1.

(4) ΕΕ αριθ. L 352 της 15. 12. 1987, σ. 29.

(5) ΕΕ αριθ. L 323 της 29. 11. 1980, σ. 27.

(6) ΕΕ αριθ. L 286 της 20. 10. 1988, σ. 6.

(7) Το όριο που ισχύει για τα συμπυκνωμένα ή αφυδατωμένα προϊόντα υπολογίζεται με βάση το ανασυσταθέν προϊόν που είναι έτοιμο για κατανάλωση.

ΠΑΡΑΡΤΗΜΑ Ι

Προϊόντα ακατάλληλα για ανθρώπινη κατανάλωση

1.2 // // // Κωδικός ΣΟ

// Περιγραφή εμπορευμάτων

// // // // // ex 0101 19 90 // Άλογα ιπποδρομιών // ex 0106 00 99 // Άλλα (ζώα ζωντανά, εκτός από κατοικίδια κουνέλια και περιστέρια: όχι για ανθρώπινη διατροφή) // ex 0301 // Καλωπιστικά ψάρια ζωντανά // 0408 11 90

0408 19 90

0408 91 90

0408 99 90 // Αυγά χωρίς το τσόφλι τους και κρόκοι αυγών, ακατάλληλα για τη διατροφή των ανθρώπων (α) // ex 0504 // Έντερα, κύστεις και στομάχια ζώων, ολόκληρα ή σε τεμάχια, μη βρώσιμα, άλλα από εκείνα των ψαριών // 0511 10 00

ex 0511 91 90

0511 99 10

0511 99 90 // Προϊόντα ζωικής προέλευσης, που δεν κατονομάζονται ή περιλαμβάνονται αλλού, εκτός από το βρώσιμο αίμα ζώων· ζώα των κεφαλαίων 1 ή 3, μη ζωντανά, ακατάλληλα για την ανθρώπινη κατανάλωση // 0713 20 10

0713 31 10

0713 32 10

0713 33 10

0713 39 10

0713 40 10

0713 50 10

0713 90 10 // Όσπρια ξερά, χωρίς λοβό, έστω και ξεφλουδισμένα ή σπασμένα, που προορίζονται για σπορά // 1001 90 10 // Όλυρα (σπέλτα) που προορίζεται για σπορά (α) // 1005 10 11

1005 10 13

1005 10 15

1005 10 19 // Υβρίδια καλαμποκιού για σπορά (α) // 1006 10 10 // Ρύζι που προορίζεται για σπορά (α) // ex 1007 00 00 // Υβρίδια σόργου που προορίζονται για σπορά (α) // 1201 00 10

1202 10 10

1204 00 10

1205 00 10

1206 00 10

1207 10 10

1207 20 10

1207 30 10

1207 40 10

1207 50 10

1207 60 10

1207 91 10

1207 92 10

1207 99 10 // Σπόροι και καρποί ελαιώδεις, έστω και σπασμένοι, που προορίζονται για σπορά (α) // 1209 11 00

1209 19 00

1209 21 00

1209 23 10

1209 24 00

1209 26 00

1209 30 00

1209 91

1209 99 // Σπέρματα, καρποί και σπόροι για σπορά // 1501 00 11 // Λίπος χοιρινό με την ονομασία «saindoux» και άλλα χοιρινά λίπη, που προορίζονται για βιομηχανικές χρήσεις, άλλες από την παρασκευή προϊόντων για την ανθρώπινη διατροφή (α) // 1502 00 10 // Λίπη βοοειδών, προβατοειδών ή αιγοειδών, ακατέργαστα (ξίγκια) ή λιωμένα, έστω και με πίεση ή που εξάγονται με τη βοήθεια διαλυτών που προορίζονταιγια βιομηχανικές χρήσεις άλλες από την παρασκευή προϊόντων για την ανθρώπινη διατροφή (α) // // // Κωδικός ΣΟ

// Περιγραφή εμπορευμάτων

// // // // 1503 00 11 // Στεατίνη και ελαιοστεατίνη που προορίζονται για βιομηχανικές χρήσεις (α) // 1503 00 30 // Στεατέλαιο που προορίζεται για βιομηχανικές χρήσεις άλλες από την παρασκευή προϊόντων για την ανθρώπινη διατροφή (α) // 1505 10 // Εριολίπη και λιπαρές ουσίες που προέρχονται από αυτά, στα οποία περιλαμβάνεται και η λανολίνη // 1507 10 10

1507 90 10 // Σογιέλαιο και τα κλάσματά του, έστω και εξευγενισμένα, αλλά όχι χημικώς μετασχηματισμένα, που προορίζεται για τεχνικές ή βιομηχανικές χρήσεις, άλλες από την παρασκευή προϊόντων για την ανθρώπινη διατροφή (α) // 1508 10 10

1508 90 10 // Αραχιδέλαιο και τα κλάσματά του, έστω και εξευγενισμένα αλλά όχι χημικώς μετασχηματισμένα, που προορίζεται για τεχνικές ή βιομηχανικές χρήσεις, άλλες από την παρασκευή προϊόντων για την ανθρώπινη διατροφή (α) // 1511 10 10 // Ακατέργαστο φοινικέλαιο και τα κλάσματά του, έστω και μη εξευγενισμένα, αλλά όχι χημικώς μετασχηματισμένα, που προορίζεται για τεχνικές ή βιομηχανικές χρήσεις άλλες από την παρασκευή προϊόντων για την ανθρώπινη διατροφή (α) // 1515 30 10 // Ρετσινόλαδο και τα κλάσματά του που προορίζεται για την παραγωγή αμινο-ενδεκανοϊκού οξέος για την κατασκευή είτε συνθετικών ινών είτε τεχνητών πλαστικών υλών (α) // 1515 40 00 // Λάδι τουνγκ (abrasin) και τα κλάσματά του // 1515 90 10 // Λάδια από oleococca, oiticica. Κερί myrica, κερί Ιαπωνίας. Τα κλάσματά τους // 1511 90 91

1512 11 90

1512 19 10

1512 19 90

1512 21 10

1512 29 10

1513 11 10

1513 19 30

1513 21 11

1513 21 19

1513 29 30

1514 10 10

1514 90 10

1515 11 00

1515 19 10

1515 21 10

1515 29 10

1515 50 11

1515 50 91

1515 90 21

1515 90 31

1515 90 40

1515 90 60

1516 20 91

1516 20 99 // Άλλα λάδια που προορίζονται για τεχνικές ή βιομηχανικές χρήσεις άλλες από την παρασκευή προϊόντων για την ανθρώπινη διατροφή (α) // 1518 00 31

1518 00 39 // Λάδια φυτικά σταθερά, ρευστά, απλώς αναμειγμένα, που προορίζονται για τεχνικές ή βιομηχανικές χρήσεις, άλλες από την παρασκευή προϊόντων για την ανθρώπινη διατροφή (α) // 2207 20 00 // Αιθυλική αλκοόλη και αποστάγματα, μετουσιωμένα, οποιουδήποτε τίτλου // 3823 10 00 // Συνδετικά παρασκευάσματα για καλούπια ή πυρήνες χυτηρίου // 4501 // Φελλός φυσικός ακατέργαστος ή απλώς παρασκευασμένος. Απορρίμματα από φελλό Φελλός σε θραύσματα, κόκκους ή σκόνη // 5301 10 00

5301 21 00

5301 29 00 // Λινάρι ακατέργαστο ή κατεργασμένο, αλλά όχι νηματοποιημένο // 5302 // Κάνναβι (Cannabis sativa L.) ακατέργαστο ή κατεργασμένο, αλλά όχι νηματοποιημένο. Στουπιά και απορρίμματα από κάνναβι (στα οποία περιλαμβάνονται και τα απορρίμματα από νήματα και τα ξεφτίδια) // ex κεφάλαιο 6 // Δένδρα ζωντανά και άλλα φυτά. Βολβοί, ρίζες και παρόμοια, άνθη και φυλλώματα, εκτός από φυτά και ρίζες κιχωρίου της διάκρισης 0601 20 10 // //

(α) Η υπαγωγή στη διάκριση αυτή εξαρτάται από τους όρους που καθορίζονται στις οικείες κοινοτικές διατάξεις.

ΠΑΡΑΡΤΗΜΑ ΙΙ

Γάλα και γαλακτοκομικά προϊόντα για τα οποία ισχύει ανώτατο επιτρεπόμενο όριο 370 Bq/kg

Κωδικοί ΣΟ 0401

0402

0403 10 11 έως 39

0403 90 11 έως 69

0404